Once Upon a Long Ago
"Once Upon a Long Ago" — ინგლისელი მუსიკოს პოლ მაკ-კარტნის სიმღერა, გამოცემული სინგლის სახით 1987 წელს. იგი შეტანილია კომპილაციურ ალბომში All the Best! და ალბომის Press to Play 1993 წლის ბრიტანულ გამოცემაში. სიმღერაში ვიოლინოზე უკრავს ნაიჯელ კენედი. 2001 წელს ცნობილი გახდა, რომ თავდაპირველად ეს სიმღერა უნდა შეეტანათ ფილმში „პატარძალი პრინცესა“, მაგრამ რეჟისორი რობ რაინერი უკმაყოფილიყო იყო ორი სევდიანი სიმღერით, რომელიც პოლმა დაწერა - პირველი იყო „Once Upon a Long Ago“, ხოლო მეორე - "Beautiful Night" და ამიტომ საუნდტრეკი მარკ ნოპფლერის მიერ დაიწერა. "Once Upon a Long Ago" ბრიტანეთის სინგლების ჩარტში #10 პოზიციამდე ავიდა და იყო პოლის მშობლიურ ქვეყანაში საუკეთესო 10-ეულში მოხვედრილი უკანასკნელი სიმღერა. იგი არ გამოცემულა აშშ-ში და არც All the Best!-ის აშშ/კანადურ ვერსიებშია შეტანილი.